ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-Е.03.02-40471/5-2019

.....13.02. 2019.год.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 2532/2018 (3000/1748/2018), за набавку добара: Набавка лежајева Лува, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац објављује на Порталу јавних набавки и интернет страници Наручиоца,следеће информације, односно појашњења:

**ПИТАЊА**: У вези јавне набавке добара бр. **2532/2018 (3000/1748/2018):** Набавка лежајева Лува, а у складу са одредбама члана 63. став 2. Закона о јавним набавкама, указујемо на недостатке конкурсне документације за предметну јавну набавку.

Наручилац је у тачки 3.5. Рок испоруке добара, страна 6/51, захтевао рок испоруке 6 месеци. С обзиром да се ради о специфичном добру које се не производи серијски, него искључиво по поруџбини и с обзиром на деликатност места уградње добра, указујемо да је рок испоруке кратак, те да га треба продужити на 9 месеци. Дајући дужи рок произвођачу да произведе одређено добро, наручилац може добити само бољи квалитет добра, што је претпостављамо основни циљ ове јавне набавке.

Такође, указујемо на незаконито одређивање додатног услова за учествовање у поступку јавне набавке – пословни капацитет, а који се тиче референц листе. Наиме, Наручилац је на страни 10. конкурсне документације навео следеће:

**Услов:**

Пословни капацитет

Понуђач располаже неопходним **пословним капацитетом** ако:

1.    је у периоду од почетка 2015. год. до дана објављивања Позива за подношење понуда на Порталу јавних набавки испоручио аксијалне бачвасте лежајеве пречника отвора већег од 500мм**,** у уговореном року, обиму и квалитету и да до дана издавања потврде није прекршио своје обавезе из гарантног рока

**Доказ:**

1.1. Попуњен, потписан и оверен образац **Списак извршених уговора -стручне референце** (образац бр. 5.) **и**

1.2. **потврде о референтним набавкама,** које морају бити попуњене, потписане и оверене печатом купаца (образац бр. 6.)

1.3.копијe уговора

1.4.отпремницe којима се доказује да је роба испоручена, а које морају бити попуњене, потписане и оверене печатом референтних наручилаца/купаца

1.5. уколико наручилац/купац није истовремено и крајњи корисник лежајева обавезно навести крајње кориснике добара  и приложити контакте крајних корисника предметних добара

Наручилац задржава право да изврши проверу потврде о референтим набавкама.Уколико је референцу издало лице које није крајњи корисник Наручилац задржава право да изврши проверу потврде о референтим испорукама код крајњег корисника.

Крајњи корисник добара је оно лице код кога су предметна добра у експлоатацији и врше своју наменску функцију.

Уколико крајњи корисник у остављеном примереном року не одговори на захтев Наручиоца, Наручилац може од понуђача тражити да достави неки од следећих доказа: копије фактура, пореску пријаву за тај порески период и сл..

Како је чланом 76. став 6. Закона о јавним набавкама одређено да Наручилац одређује услове за учешће у поступку тако да ти услови не дискриминишу понуђаче и да су у логичкој вези са предметном јавне набавке, а да је чланом 12. став 2. истог Закона Наручилац обавезан да не одређује услове који би значили националну, територијалну, предметну или личну дискриминацију међу понуђачима, нити дискриминацију која би произлазила из класификације делатности коју обавља понуђач, начин на који је Наручилац у овом конкретном случају одредио додатни услов – пословни капацитет очигледно је супротан наведеним одредбама.

Наиме, смисао одређивања додатних услова за квалификовање јесте да се омогући Наручиоцу да закључи уговор са понуђачем који заиста може да изврши предмет јавне набавке, а не дискриминација.

Предмет ове јавне набавке јесте само испорука аксијалног бачвастог самоудесивог лежаја ЛУВА 294/750 ЕМВ, односно класичан тип купопродаје, не постоји оправдање да учесник у предметном поступку не могу бити понуђачи који су успешно испоручивали лежајеве другог типа истог или већег капацитета, већ само указује на грубо кршење законских одредби, дискриминацију и ограничавање конкуренције, будући да су aксијални бачвасти самоудесиви лежајеви изузетно ретко у употреби.

C обзиром на реткост употребе овог лежаја, испоставља се да референцу, како је расписано оваквом конкурсном документацијом, може имати само оно предузеће које је у блиској прошлости закључивало уговор о купопродаји са Наручиоцем, чији су предмет набавке били аксијално буричасти лежаји унутрашњег проврта већег од 500 мм.

**ОДГОВОРИ:** Наручиоцу је потребно додатно време за одговоре на наведена питања. Одговори ће бити објављени у најкраћем року.

Комисија ће размотрити да ли је већ одређен рок за подношење понуда примерен времену потребном за припрему прихватљиве понуде те **у случају да продужи рок**, о истом ће објавити обавештење о продужењу рока за подношење понуда на Порталу јавних набавки и интернет страници Наручиоца.

КОМИСИЈА